Basseterre

Basseterre ye una ciudat de Sant Cristofo y Nieus, capital y prencipal ciudat d'o país. Se troba dividita en dos parroquias: Saint George Basseterre y Saint Peter Basseterre. Ye una d'as ciudaz mas antigas d'o Caribe, en estar establita en 1627 por o francés Pierre Belain d'Esnambuc (qui li dió o suyo nombre de basse terre en francés, "tierra baixa" en aragonés).

A suya población ye de 15.500 habitants (2005) en una superficie de 6,10 km², con una densidat de población de 2.541 hab/km².

Ye un important puerto comercial, adedicato mas que mas a o comercio d'o zucre.

 Cheografía 
Banyata por a mar Caribe, se troba en a costa suduesta d'a isla de Sant Cristofo, una d'as islas que fan parte d'o país y d'as ditas islas de Barlovento en as Chicotas Antillas, a nomás que 15 metros d'altaria sobre o livel d'a mar.

 Vinclos externos 

Categoría:Capitals d'America
Categoría:Localidaz de Sant Cristofo y Nieus
Categoría:Localidaz portuarias de Sant Cristofo y Nieus